375 રને ચોથી વિકેટ ગુમાવી દીધા બાદ માર્શ ભાઈઓ વચ્ચે પાંચમી વિકેટની 104 રનની ભાગીદારી થઈ ચૂકી છે. આવતીકાલે ચોથા દિવસની રમત ઓસ્ટ્રેલિયા માટે નિર્ણાયક રહેશે. ઓસ્ટ્રેલિયા પાસે ટેસ્ટ મેચ જીતવાની તક છે. તે ઝડપી બેટિંગ કરીને જંગી સરસાઈ મેળવી લીધા બાદ દાવ ડિકલેર કરી શકે છે. હજુ સુધી ઓસ્ટ્રેલિયા ઈંગ્લેન્ડ ઉપર 133 રનની લીડ ધરાવે છે અને તેની છ વિકેટ હાથમાં હોવાથી ઈંગ્લેન્ડ પર હારનું સંકટ તોળાઈ રહ્યું છે. અત્રે ઉલ્લેખનીય છે કે, ઐતિહાસિક મેલબોર્ન ખાતે રમાયેલી ચોથી ટેસ્ટ મેચ અગાઉ ડ્રોમાં પરિણમી હતી.